Ξεβράκωτοι, Πλούσιοι και Ζάπλουτοι

Η ταινία με τον τίτλο Ξεβράκωτοι, Πλούσιοι και Ζάπλουτοι είναι ιταλική ταινία, παραγωγής 1982, διάρκειας 116', η οποία αποτελείται από τρία επεισόδια. Στο πρώτο, ο Cesare Domenichini, ένας φτωχός οικογενειάρχης, για να κάνει η οικογένειά του καλοκαιρινές διακοπές χτίζει μια παράνομη παράγκα δίπλα στη θάλασσα, όμως μέσα σε μια παραλία… γυμνιστών Στο δεύτερο, ο επιχειρηματίας Mario Zamboni, καθώς είναι σε διακοπές στο Λιβόρνο μαζί με τη γυναίκα του και την κόρη του, πέφτει θύμα της γοητείας τής Frau Krupper, μιας πλούσιας Γερμανίδας καλλονής, η οποία έχει πάθος με τη χαρτοπαιξία. Στο τρίτο, ο Alberto Del Pra, ιδιοκτήτης ενός ναυπηγείου που βρίσκεται στο χείλος της χρεωκοπίας, πρόκειται να συνάψει συμφωνία για την κατασκευή ενός τεράστιου γιοτ για λογαριασμό ενός ζάπλουτου Άραβα εμίρη, υπό τον όρο η πανέμορφη γυναίκα του, η Francesca, να περάσει μια νύχτα με τον Άραβα…

Συντελεστές
Πρωταγωνιστές: Έντβιτζε Φένεκ (Edwige Fenech), Pippo Franco, Renato Pozzetto, Lino Banfi, Adriana Russo, Janet Agren, George Hilton

Σενάριο: Franco Castellano (as Castellano), Giuseppe Moccia (as Pipolo), Alberto Silvestri, Franco Verucci, Sergio Martino

Σκηνοθεσία: Σέρτζιο Μαρτίνο

Παραπομπές

Ταινίες του 1982
Ιταλικές κωμικές ταινίες
Ιταλόφωνες ταινίες
Ιταλικές ταινίες